b'\n_START_ARTICLE_\nRobert Wickens\n_START_PARAGRAPH_\nRobert Tyler Wickens (s. 13. maaliskuuta 1989 Toronto) on kanadalainen moottoriurheilija. Kausilla 2012\xe2\x80\x932017 h\xc3\xa4n kilpaili DTM-sarjassa. Vuonna 2018 Wickens siirtyi Yhdysvaltoihin IndyCar-sarjaan.\n_START_SECTION_\nUra\n_START_PARAGRAPH_\nWickens on aiemmin kilpaillut Formula BMW, Formula Renault, World Series by Renault, Champ Car Atlantic, A1 Grand Prix, Formula 3 ja Formula 2 -sarjoissa. H\xc3\xa4n voitti Formula BMW -sarjan mestaruuden vuonna 2006. F2-vuonnaan Wickens saavutti kaksi voittoa ja toisen sijan sarjassa. Vuonna 2010 Wickens siirtyi GP3-sarjaan Status Grand Prix -talliin. H\xc3\xa4n saavutti kolme voittoa ja sijoittui sarjan kakkoseksi. Kaudella 2011 Wickens teki paluun World Series by Renault -sarjaan voittaen sarjan mestaruuden ajamalla 5 voittoa, 7 paalupaikkaa ja ker\xc3\xa4ten 241 pistett\xc3\xa4. Vuodesta 2012 l\xc3\xa4htien Wickens on ajanut DTM-sarjassa.'